Maria Bonnevie

Anna Maria Cecilia Bonnevie (født 1973) er en svensk og norsk skuespiller. 

 Bakgrunn 
Maria Bonnevie ble født 26. september 1973 i Västerås i Sverige og vokste opp i Oslo etter at hun flyttet med moren til Norge. Hun er utdannet ved Stockholm Scenskola (1997) og fikk sin første teaterrolle i Hrafn Gunnlaugsons Den hvite viking.  

Maria Bonnevie er datter av skuespillerne Jannik Bonnevie og Per Waldvik. Hun har siden 2006 levd sammen med programleder Fredrik Skavlan. 

 Virke 
I 1997 debuterte hun på den svenske teaterscenen Dramaten, i stykket Yvonne (Ingmar Bergman). Hun har også gjestet Nationaltheatret i Oslo blant annet som Agnes i Brand.50 års omtale i Aftenposten 26. sept. 2023 På filmlerretet debuterte hun i Kvitebjørn kong Valemon (regi Ola Solum, 1991).  Hennes gjennombrudd kom i filmen Jerusalem (regi Bille August, 1997), og senere har hun blant annet agert i Insomnia (1997), Øyenstikker (2001) og Syndare i sommarsol (2001).  For filmen Jeg er Dina (2002) mottok hun utmerkelse for beste utenlandske kvinnelige skuespiller ved filmfestivalen i Montreal. 

I 2009 portretterte hun den britiskfødte prinsesse Maud/dronning Maud av Norge i den norske TV-miniserien Harry & Charles. For rollen vant hun Gullruten 2010 i klassen beste kvinnelige skuespiller. Jakob Cedergren spilte rollen som ektemannen, den danskfødte prins Carl/kong Haakon VII av Norge.

 Filmer i utvalg 
 1991 – Kvitebjørn kong Valemon
 1991 – Den hvite viking
 1993 – Telegrafisten
 1996 – Jerusalem
 1997 – Insomnia
 1999 – Den 13. krigeren
 1999 – Tsatsiki
 2001 – Syndere i sommersol
 2002 – Jeg er Dina
 2002 – Himmelfall
 2003 – Mamma, pappa, barn 
 2003 – Hvem er David? 
 2003 – Reconstruction
 2004 – Trusselen 
 2004 – Dag og natt
 2007 – Forvist
 2009 – Engelen
 2010 – Maskeblomstfamilien
 2012 – Uskyld
 2015 – Skammerens datter
 2018 – Føniks
 2020 – Et glass til

 Priser og nominasjoner 
 Amandaprisen 2002 i klassen årets kvinnelige skuespiller for Jeg er Dina
 Kanonprisen 2009 i klassen beste kvinnelige hovedrolle for Engelen
 Nominert til Amandaprisen 2010 i klassen beste kvinnelige hovedrolle for Engelen
 Gullruten 2010 i klassen beste kvinnelige hovedrolle for Harry & Charles
 Nominert til Amandaprisen 2011 i klassen beste kvinnelige birolle for Maskeblomstfamilien
 Nominert til Amandaprisen 2013 i klassen beste kvinnelige skuespiller for Uskyld
 Nominert til Kanonprisen 2018 i klassen beste birolle for Føniks 
 Amandaprisen 2019 i klassen beste kvinnelige birolle for Føniks

 Referanser 

 Eksterne lenker 


 Maria Bonnevie hos Filmweb

Kategori:Svenske skuespillere
Kategori:Norske skuespillere
Kategori:Amanda for beste kvinnelige hovedrolle
Kategori:Amanda for beste kvinnelige birolle
Kategori:Vinnere av Gullruten for beste skuespiller
Kategori:Vinnere av Kanonprisen
Kategori:Personer fra Västerås
Kategori:Amandaprisen 2010
Kategori:Amandaprisen 2011
Kategori:Amandaprisen 2019
Kategori:Alumni fra Hartvig Nissens skole
Kategori:Nominerte til Guldbaggen for beste kvinnelige birolle